stanford-oval/wikipedia huggingface dataset:
קירה קירילובנה, הנסיכה הגדולה של רוסיה
ביוגרפיה

קירה נולדה ב-9 במאי 1909 לקיריל ולדימירוביץ', הנסיך הגדול של רוסיה ולויקטוריה מליטה, נסיכת אדינבורו וסקסה-קובורג-גותה, בתם של אלפרד, דוכס אדינבורו וסקסה-קובורג-גותה - בנה של ויקטוריה, מלכת הממלכה המאוחדת ומריה אלכסנדרובנה, הנסיכה הגדולה של רוסיה - בתו של אלכסנדר השני, קיסר רוסיה. בעת לידתה היו הוריה בגלות, משום שניקולאי השני, קיסר רוסיה לא אישר את נישואי הוריה, אולם זמן קצר לאחר לידתה חנן ניקולאי את אביה והתיר לו לחזור לרוסיה. במאי 1910 חזרו הוריה לרוסיה, והתיישבו בצארסקויה סלו. קירה ואחותה מריה גדלו כנסיכות מפונקות, ולמדו רוסית, אנגלית, גרמנית וצרפתית.
לאחר המהפכה הרוסית ברחו בני המשפחה לפינלנד, והתגוררו שם בתנאים קשים עד לשנת 1920. לאחר מכן התגוררה המשפחה בקובורג שבגרמניה, ובהמשך עברה להתגורר בצרפת.
כשהגיעה לפרקה התקשתה קירה למצוא לה בעל מתאים. בתחילה התעניינה באלפונסו, נסיך אסטוריאס, בנו של אלפונסו השלושה עשר, מלך ספרד, אולם התאכזבה כשאלפונסו התעניין יותר באחת מבנותיו של ניקולאס, נסיך יוון ודנמרק. לאחר מכן חשבה להתחתן עם קונסטנטין סואוצו, בן דודו של קרול השני, מלך רומניה, אולם קרול השני סירב להתיר את הנישואים מסיבות פוליטיות. לבסוף התחתנה קירה בשנת 1938 עם לואי פרדיננד, נסיך פרוסיה, בנו של וילהלם, נסיך הכתר של גרמניה, ונולדו להם 7 ילדים. לאחר קשר ה-20 ביולי נכלאו בני המשפחה על ידי הגסטאפו בדכאו, ושהו שם עד לשחרור המחנה על ידי הצבא האמריקני באפריל 1945.
לאחר מלחמת העולם השנייה, נקראה קירה להעיד במקרה של אנה אנדרסון, בת דודתה מדרגה שנייה, שטענה כי היא אנסטסיה ניקולאייבנה, הנסיכה הגדולה של רוסיה, אולם קירה סירבה להאמין לה, וטענה שזאת לא אנסטסיה.
מאוחר יותר התאכזבה קירה כשבנה פרידריך וילהלם ויתר על זכויותיו לראשות בית הוהנצולרן, והתחתן עם אשה פשוטת עם. בספטמבר 1967 הגיע אחיה ולדימיר קירילוביץ', הנסיך הגדול של רוסיה לבקרה, ובאותו לילה היא חטפה התקף לב, וב-8 בספטמבר מתה.
משפחתה

בשנת 1938 התחתנה קירה קירילובנה עם לואי פרדיננד, נסיך פרוסיה, בנו של וילהלם, נסיך הכתר של גרמניה, ממנו נולדו לה 7 ילדים:
פרידריך וילהלם, נסיך פרוסיה (1939–2015)
מיכאל, נסיך פרוסיה (1940–2014)
מארי ססיל, נסיכת פרוסיה (נולדה ב-1942)
קירה, נסיכת פרוסיה (1943–2004)
לואי פרדיננד, נסיך פרוסיה (1944–1977)
כריסטיאן-זיגיסמונד, נסיך פרוסיה (נולד ב-1946)
קסניה, נסיכת פרוסיה (1949–1992)
צינור פיטו

תרשים של צינור פיטו־סטטי:
Pt – לחץ טוטלי (בלבן)
Ps – לחץ סטטי (בצהוב)
צינורות פיטו במטוס F/A-18
צינור פיטו (באנגלית: Pitot tube) הוא מכשיר למדידת לחץ המשמש למדידת זרימת נוזל או גז. צינור הפיטו נקרא על שם ממציאו, המהנדס הצרפתי שנולד באיטליה, הנרי פיטו, והותאם לצורתו המודרנית על ידי המדען הצרפתי, אנרי דרסי. צינור פיטו משמש בעיקר למדידת מהירות כלי טיס ולמדידת מהירויות של אוויר וגז בהתקנים תעשייתיים.
עקרון פעולה

צינור פיטו פשוט הוא צינור דק וחד עם פתחים לכניסת האוויר אשר קצהו מופנה ישירות לכיוון מדידת הזורם (נוזל או גז) והוא מודד את הלחץ הטוטלי, אך הלחץ הטוטלי לבדו אינו מספיק כדי למדוד את מהירות האוויר, על פי עקרון ברנולי הקובע:
כאשר:
p_{t} – הלחץ הטוטלי
p_{s} – הלחץ הסטטי
p_{d} – הלחץ הדינמי
לפיכך, הלחץ הדינמי הוא ההפרש בין הלחץ הטוטלי ללחץ הסטטי. הלחץ הסטטי נמדד באמצעות פתח סטטי (Static ports) הממוקם בצידי גוף המטוס. הלחץ הסטטי נקבע באמצעות סעפת הממוקמת בתוך מכל סגור המקיף אותה. אם האוויר בצידה האחד של הסעפת נמצא בלחץ סטטי והאוויר בצידה השני נמצא בלחץ טוטלי, אז הסטייה של הסעפת תהיה יחסית ללחץ הדינמי באמצעותה ניתן לקבוע את מהירות האוויר של המטוס. מכלול הסעפת נמצא בתוך מד המהירות עצמו אשר ממיר את הלחץ הדינמי למערכת של מנופים מכניים באמצעותם ניתן לקרוא את מהירות המטוס.
במקום להשתמש בפתח סטטי ניתן להשתמש בצינור פיטו־סטטי הכולל צינור קואקסיאלי נוסף המקיף את צינור הפיטו ובצידיו חורים אשר אינם מופנים ישירות לכיוון זרימת האוויר ומודדים את הלחץ הסטטי.
צינור פיטו מותקן בדרך כלל בקצה הכנף או בחרטום המטוס, במקום בו אין הפרעות של זרימת אוויר (לרוב מתחת לחופת תא הטייס) על מנת לא לגרום כוח גרר מיותר. במקרים רבים צינורות פיטו בכלי טיס מצוידים בהתקן חימום כדי למנוע מהם להחסם על ידי קרח.
מגבלות צינור פיטו

המדידה שלו מדויקת רק כאשר הוא נמצא בכיוון הטיסה, לכן כאשר המטוס טס בזווית יש סטיה בחישוב המהירות.
יש להתקין את הצינור במקום בו זרימת האוויר על פני המטוס תאפשר מדידה מדויקת, לכן צינור פיטו הוא מין מוט דק וחד עם פתחים לכניסת האוויר.
ככל שהמטוס עולה לגובה רב יותר והאוויר נהיה דליל יותר, פחות ופחות אוויר נכנס לצינור הפיטו והלחץ יורד, מה שיוצר מצב שצינור הפיטו משקף מהירות יותר נמוכה מזאת שהמטוס באמת טס בה. ברוב מדי המהירות במטוסים ישנו מתקן שמתקן זאת אוטומטית בהתחשב בגובה בו נמצא המטוס.
ראו גם

מערכת פיטו־סטטית
מד רוח
| תעופה • תעופה צבאית • תעופה אזרחית |
| --- | --- | --- |
| עקרונות | אווירודינמיקה • כוח עילוי • גרר • מספר מאך • זווית התקפה • הזדקרות • פרופיל אווירודינמי • עומס כנף • מערבולת • אפקט קואנדה • יחס גלישה • פינת ארון המתים | מטוס פעלולים ציור של כדור פורח מסוק |
| כלי טיס | מטוס • מסוק • כדור פורח • ספינת אוויר • דאון • המראה ונחיתה אנכית (VTOL) • המראה ונחיתה קצרה (STOL) | מטוס פעלולים ציור של כדור פורח מסוק |
| מבנה | כנף • כנפון קצה־כנף • מדף • מאזנות • ספוילר • מעצור אוויר • מוטת כנפיים • כונס אוויר • כני נסע • הגה גובה • הגה כיוון • תא הטייס • משטחי היגוי • קנארד | מטוס פעלולים ציור של כדור פורח מסוק |
| הנעה | מנוע בעירה פנימית • מנוע כוכבי (רדיאלי) • מדחף • מנוע סילון • היפוך דחף • מנוע מגח סילון • מנוע על-מגח סילוני • מנוע רקטי • חשמל | מטוס פעלולים ציור של כדור פורח מסוק |
| תופעות | גלגול הולנדי • צימוד אינרציאלי • בום על-קולי • התעבות סביב כלי טיס • אוסצילציה • ורטיגו • התקרחות | מטוס פעלולים ציור של כדור פורח מסוק |
| מערכות | מחווני טיסה • צינור פיטו • מכל דלק נתיק • מצנח בלימה • אוויוניקה • מערכת בקרת טיסה • חיווט תעופתי • קופסה שחורה | מטוס פעלולים ציור של כדור פורח מסוק |
| שלבי טיסה | הסעה ודחיפה • המראה • טיפוס • הנמכה • שיוט • נחיתה • אווירובטיקה • הקפה | מטוס פעלולים ציור של כדור פורח מסוק |
| מקצועות | צוות אוויר • טייס  • מהנדס טיסה • צוות קרקע • הנדסת אווירונאוטיקה | מטוס פעלולים ציור של כדור פורח מסוק |
מונחים בתעופה
צ'אד מייקלס

| --- | --- |

מייקלס בדראגקון של רופול בלוס אנג'לס ב-2018
 לידה:  20 במרץ 1971 (בן 53) ארקדיה, קליפורניה, ארצות הברית
 שם לידה:  Chad Michael Storbeck
 מדינה:  ארצות הברית
 מקום מגורים:  סן דייגו 
 ידוע בשל:  המרוץ לדראג של רו פול: עונה 4, המרוץ לדראג: אולסטארס עונה 1
 תקופת הפעילות:  מ-1995
 עיסוק:  אומן דראג, חקיין של שר
 https://chadmichaels.com/
 
צ'אד מייקל סטורבק, הידוע כצ'אק מייקלס (נולד ב-20 במרץ 1971), הוא אומן דראג וחקיין שר מקצועי. הוא התמודד בעונה הרביעית של המרוץ לדראג של רו פול והגיעה למקום השני יחד עם פי פי אוהרה, ובעונה הראשונה של המרוץ לדראג: אולסטארס וזכה בה. ב-2013 הוא הוציא את הסינגל הראשון שלו "Tragic Girl", יחד עם הווידאו קליפ הראשון שלו.
ביוגרפיה

מייקלס נולד ב-20 במרץ 1971 בארקדיה, קליפורניה. בילדותו הוא עבר ללוס אנג'לס ולסן דייגו. תחילה הוא השתמש בשם הדראג בריג'יט לאב. מייקלס בחר להופיע תחת השם האמיתי אחרי שעבד ב-"An Evening at La Cage" בלאס וגאס, שם מלכות הדראג היו צריכות להשתמש בשמות במה גבריים.
קריירה

ב-2010, מייקלס התחרה בתחרות היופי הראשונה של "בדרן השנה בקליפורניה" והגיע למקום השני אחרי שאנג'לה.
ב-2011, הוכרז שמייקלס יתמודד בעונה הרביעית של המרוץ לדראג של רו פול. מייקלס זכה בשני אתגרים. הוא הגיע לשלישיית הגמר והפסיד לשרון נידלס. אחרי התמודדתו במרוץ לדראג, צ'אד המשיך להופיע כשר.
ב-2012, הוכרז שמייקלס יתמודד בעונה הראשונה של המרוץ לדראג: אולסטארס. במהלך העונה, הוא היה בצוות עם שאנל. מייקלס זכה בשלושה אתגרים, ניצח את רייבן בליפ סינק האחרון וזכה בעונה.
מייקלס הפיק והופיע ב-"Dreamgirls Revue", מופע חיקוי נשי בקליפורניה.
מורגן מקמייקלס היא בת הדראג של מייקלס.
מייקלס הופיע עם פארה מון ב-2019 בסיבוב הופעות ברולסק בהשראת הסרט ברולסק של שר וכריסטינה אגילרה.
פילמוגרפיה > קולנוע

| שנה | שם | תפקיד | הערות | מקור |
| --- | --- | --- | --- | --- |
| 2011 | Bamboo Shark | שר |  |  |
| 2021 | The Bitch Who Stole Christmas | שר |  |  |
| TBA | Maybe This Time | סטיבן |  |  |
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2002 | מד טי.וי | חקיין של שר בגיי בר | עונה 7, פרק 15 |  |
| 2003 | E! True Hollywood Story: Cher | עצמו |  |  |
| 2007 | Women's Murder Club | גלן ויטני | פרק 9: "To Drag and to Hold" |  |
| 2009 | Kath & Kim | שר | פרק 16: "Bachelorette" |  |
| 2011 | טופ גיר | שר | עונה 17, פרק 3 |  |
| 2012 | המרוץ לדראג של רו פול: עונה 4 | מתמודד | מקום שני |  |
| 2012 | רופול: הכול בחוץ: עונה 3 | מתמודד | מקום שני |  |
| 2012 | NewNowNext Awards | עצמו |  |  |
| 2012 | RuPaul's Drag U | עצמו |  |  |
| 2012 | המרוץ לדראג: אולסטארס עונה 1 | מתמודד | זוכה |  |
| 2015 | ג'יין הבתולה | חקיין שר |  |  |
| 2016 | המרוץ לדראג של רו פול: עונה 8 | אורח | פרק 1: "Keeping It 100!" |  |
| 2016 | המרוץ לדראג: אולסטארס עונה 2 | אורח |  |  |
| 2018 | המרוץ לדראג: אולסטארס עונה 3 | אורח |  |  |
| 2018 | המרוץ לדראג של רו פול: עונה 10 | אורח | שני פרקים |  |
| 2019 | המופע של אלן דג'נרס | שר |  |  |
| 2020 | איי-ג'יי והמלכה | בריאן גרטי/שר | פרק 4: לואיוויל |  |
פילמוגרפיה > וידאו קליפים

| שנה | שם | אומן | מקור |
| --- | --- | --- | --- |
| 2012 | "Glamazon" | רופול |  |
| 2013 | "Woman's World" (Remix) | שר |  |
| 2013 | "Tragic Girl" | צ'אד מייקלס וליקוויד360 |  |
פילמוגרפיה > סדרות רשת

| שנה | שם | תפקיד | הערות | מקור |
| --- | --- | --- | --- | --- |
| 2013 | WOW Shopping Network | אורח |  |  |
| 2013 | Ring My Bell | אורח |  |  |
| 2013 | RuPaul Drives | אורח |  |  |
| 2013 | Transformations | אורח |  |  |
| 2013 | It Gets Better | אורח |  |  |
| 2014 - 2016 | Cher Tweets | מנחה |  |  |
| 2014 | Raja Drawja | אורח |  |  |
| 2014 | Bestie$ For Ca$h | אורח |  |  |
| 2016 | Eat It! | אורח |  |  |
| 2018 | The Pit Stop | אורח |  |  |
| 2020 | The Vivienne Takes Hollywood | אורח |  |  |
הערות שוליים

↑  Untucked with Brian: Interview with Chad Michaels of RuPaul’s Drag Race, Season Four « Seattle Gay Scene, web.archive.org, ‏2013-06-29
↑  Chad Michaels – RuPaul's Drag Race All Star Winner (באנגלית אמריקאית)
↑  The Scottish Scandal, Morgan McMichaels | EDGE Boston, MA, EDGE Media Network (באנגלית אמריקאית)
↑  Drag Race star Farrah Moan is not here for your criticism: "Walk a mile in my motherfucking Louboutins", GAY TIMES, ‏2019-03-07 (באנגלית בריטית)
↑  Jack Gevertz, Here's where Drag Race All Star winners are now - plus what they've earned, Manchester Evening News, ‏2021-06-27 (באנגלית)
↑  Joey Nolfi October 29, 2021 at 03:00 PM EDT, RuPaul's new Christmas movie unites the largest 'Drag Race' cast in history, EW.com (באנגלית)
↑  Rupaul’s Drag Race Winner Chad Michaels Joins Cast Of "Maybe This Time", SHOOTonline (באנגלית)
↑  Rebecca Schiller, Chad Michaels Discusses Cher Impersonator Role in New Film ‘Maybe This Time’: Watch, Billboard, ‏2018-05-14 (באנגלית אמריקאית)
↑  Kath & Kim & Cher AKA Chad Michaels, The WOW Report, ‏2009-03-05 (באנגלית אמריקאית)
↑  Mariah Cooper, 'RuPaul's Drag Race' Stars: Where Are They Now?, Us Weekly, ‏2020-07-24 (באנגלית אמריקאית)
↑  Watch Sean Hayes Turn Back Time With Chad Michaels on “Ellen”, www.logotv.com (באנגלית)
↑  Joey Nolfi December 03, 2019 at 01:00 PM EST, Exclusive: RuPaul brings 22 'Drag Race' queens to costar on 'AJ and the Queen', EW.com (באנגלית)
↑  Video: RuPaul And Three Finalists Star In 'Glamazon' Video, www.logotv.com (באנגלית)
↑  "Drag Race" Queens Star In Video For Cher's "Woman's World": WATCH, www.logotv.com (באנגלית)
↑  Liquid360 & Chad Michaels - Tragic Girl [OFFICIAL VIDEO], נבדק ב-2023-02-06
↑  Chad Michaels as Cher on WOW Shopping Network, נבדק ב-2023-02-06
↑  Chad Michaels - Ring My Bell, נבדק ב-2023-02-06
↑  RuPaul Drives... Chad Michaels, נבדק ב-2023-02-06
↑  James St. James and Chad Michaels: Transformations, נבדק ב-2023-02-06
↑  RuPaul's Drag Race's Chad Michaels - It Gets Better - LogoTV, נבדק ב-2023-02-06
↑  Cher Tweets with Chad Michaels - Cher Impersonators, נבדק ב-2023-02-06
↑  Raja Drawja - Chad Michaels, נבדק ב-2023-02-06
↑  Chad Michaels and Morgan McMichaels – Bestie$ For Ca$h, נבדק ב-2023-02-06
↑  EAT IT! with James St. James! Chad Michaels & Friends Taste Crazy Oreo Flavors, נבדק ב-2023-02-06
↑  The Pit Stop S3 E8 | Chad Michaels on A Jury of Their Queers | RuPaul's Drag All Stars, נבדק ב-2023-02-06
↑  The Vivienne reveals why her new show is "the biggest Drag Race challenge of all", GAY TIMES, ‏2020-04-08 (באנגלית בריטית)
| --- | --- |
בקרת זהויות :  MusicBrainz: b8573375-3749-4ab7-8639-e3613947b883
קארימבו

ריקוד הקארימבו
קארימבו (בפורטוגזית: carimbó) הוא סגנון ריקוד מסורתי שמקורו במדינת פארה שבצפון ברזיל. זהו ריקוד תוסס ואנרגטי המתאפיין בעבודת הרגליים המהירה והמורכבת שלו, כמו גם בשימוש בכלי הקשה ובשירה. הריקוד הוא חלק מהזהות התרבותית של תושבי פארה, והוא מבוצע לעיתים קרובות בחגיגות ופסטיבלים ברחבי האזור.
היסטוריה

מקורותיו של ריקוד הקארימבו אינם מתועדים היטב, אך מאמינים שהוא התפתח מסגנונות הריקוד של העמים הילידים של אזור האמזונאס.
סגנון

במהלך הריקוד הרקדנים נעים בתבנית מעגלית, כאשר המנהיג במרכז ושאר הרקדנים הולכים אחריו. הריקוד מתבצע בקצב מהיר ואנרגטי, והרקדנים מניעים את רגליהם במהירות ובדפוסים מורכבים. ריקוד הקארימבו ידוע בתנועות האקרובטיות והאתלטיות שלו, והרקדנים מבצעים פעמים רבות זינוקים וסיבובים מרשימים תוך כדי תנועה סביב המעגל.
הריקוד מבוצע באופן מסורתי על ידי גברים, אם כי במשך הדורות גם נשים החלו להשתתף בו. הרקדנים לובשים בגדים מסורתיים, הכוללים לרוב חולצות ומכנסיים בצבעים בהירים, ועשויים לכלול גם כיסויי ראש ופריטים דקורטיביים אחרים, והוא מלווה לרוב בשירה ובמזמורים.
ריקוד הקארימבו מבוצע לעיתים קרובות בפסטיבלים ובחגיגות ברחבי המדינה, ובנוסף לאופיו המסורתי הוא שימש גם כדרך של תושבי פארה לבטא את התנגדותם לדיכוי פוליטי וחברתי.
הערות שוליים

1 2  Carimbó, basilio.fundaj.gov.br
↑  Priscila Br, ãoMarapanim, PA, Conheça a história do carimbó, Agronegócios, ‏2015-12-20 (ב־Brazilian Portuguese)
↑  Priscila Br, ãoMarapanim, PA, Conheça a história do carimbó, Agronegócios, ‏2015-12-20 (ב־Brazilian Portuguese)
1 2  bregapop, Tradição e Modernidade no Carimbó Urbano de Belém (PAULO MURILO), Brega Pop - Música Paraense (ב־Brazilian Portuguese)
↑  Comunicação poética e música popular : uma história do carimbó no Marajó | WorldCat.org, www.worldcat.org (באנגלית)
↑  Carimbó e Brega: Indústria cultural e tradição na música popular do norte do Brasil - PDF Download grátis, docplayer.com.br
| --- | --- |
בקרת זהויות :  NLI: 987012575030205171  LCCN: sh2018000427
צינוראים

| צינוראים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
שם מדעי
 Lamiales ‏ברומהד, 1838
לנטנה ססגונית.
עצי זית בישראל.
צינוראים (שם מדעי: Lamiales) היא סדרה של צמחים בעלי פרחים, דו-פסיגיים המקיפה 23 משפחות.
בעבר, תחת מערכת המיון הטקסונומית על שם קרונקוויסט (1981), כללה סדרת הצינוראים שלוש משפחות עיקריות בלבד: זיפניים, שפתניים וורבניים. כיום, בעקבות מחקרים גנטיים, הסדרה הורחבה משמעותית ואוחדה עם הסדרה לועניתאים (Scrophulariales), זאת האחרונה כיום מוכרת כמשפחת הלועניתיים (Scrophulariaceae). הסדרה מונה כ-11,000 מינים ידועים.
משפחת הזיפניים הועברה לסדרה חדשה, לזיפנאים (Boraginales), שנוספה מאז APG III. משפחת הזיפניים הורחבה ברשימה האחרונה (APG IV) ולתוכה אוחדו משפחות שונות.
מאפיינים

כמעט כל מיני הסדרה עונים על הקריטריונים הבאים (אם כי יש יוצאים מן הכלל):
שחלה עילית
חמישה עלי כותרת, מאוחים בבסיסם
עלי כותרת סימטריים, דו-שפתיים
לא יותר מארבעה אבקנים
משפחות

שפתניים (Lamiaceae Martinov) - משפחת המנטה, כמו גם עץ הטיק ומרווה.
ורבניים (.Verbenaceae J.St.-Hil) - משפחת הוורבנה, בין השאר.
לועניתיים (.Scrophulariaceae Juss) - משפחת הבוצין והחסרף.
מיאופוריים - משפחה המונה שני סוגים, אינה נפוצה בארץ. בין השאר, כוללת את הארמופילה ביגנונית. כיום משפחה לא מוכרת.
עלקתיים (Orobanchaceae) משפחה המונה כ-25 סוגים, מרביתם צמחים טפילים או טפילים למחצה
קוציציים (Acanthaceae) - משפחה המונה מספר מינים של תת-שיחים קוצניים.
שומשומיים (Pedaliaceae R.Br.) - משפחה המונה את השומשום.
ביגנוניים (Bignoniaceae Juss.) - משפחה של בעלי פרחים, רבים מהם תורבתו לפרחי נוי. בארץ בולטים עצי הנוי ממין סיגלון חד עלים, בעלי פריחת לילך.
נאדידיים (Lentibulariaceae Rich.) - משפחה של צמחים טורפים (אוכלי חרקים), כמו החמאית. בארץ נפוצים נאדיד המים ונאדיד עדין.
לחכיים (Plantaginaceae) - משפחה של צמחי מדבר, כוללים לאחרונה את לוע הארי, ששויך קודם לכן ללועניתיים.
פאולוניה (Paulowniaceae Nakai) - משפחה בעלת סוג בודד של עץ.
גסנריים (Gesneriaceae) - משפחה של צמחים בעלי פרחים. רובם תורבתו כפרחי נוי.
זיתיים (Oleaceae Hoffmanns. & LinkOlea L.) - משפחת עץ הזית.
Martyniaceae - משפחה חדשה (החל משיטת המיון APG, לא קיימת בקרונקוויסט) המונה חמישה סוגי צמחים.
Byblidaceae - משפחה המונה סוג בודד של צמחים טורפים.
Phrymaceae - משפחה המונה כ-130 סוגים, רובם מקומיים לצפון אמריקה. מכילה מספר גרגרי יער אכילים.
Calceolariaceae - משפחה של תת-שיחים בעלי פרחים, רובם מתורבתים כפרחי נוי. בין השאר, כוללת את הנעלנית.
Schlegeliaceae
Stilbaceae
Tetrachondraceae
Carlemanniaceae
Plocospermataceae
הערות שוליים

↑  Lamiales Bromhead, The World Flora Online, ‏19-4-2022
↑  , An update of the Angiosperm Phylogeny Group classification for the orders and families of flowering plants: APG IV,, Botanical Journal of the Linnean Society 181, 2016, עמ' 1-20
↑  דרור מלמד, עדכונים בטקסונומיה של מכוסי הזרע - IV A, באתר צמח השדה, ‏5-2016
| --- | --- |
בקרת זהויות :  NLI: 987007553111705171  BnF: cb122579945 (data)  LCCN: sh85074202  NKC: ph471344
צירין

צירין (בבלארוסית: Цырын, בפולנית: Cyryn, ברוסית: Цирин) הוא כפר חקלאי במחוז גרודנו בבלארוס.
גאוגרפיה

הכפר ממוקם ליד הגבול עם מחוז ברסט, 18 ק"מ מדרום לעיירה קרליץ ו-13 ק"מ צפון-מזרחית להרדזישצ'ה. הכפר ניצב על הגדה הימנית של נהר סרבץ' (Сэрвач). הוא מקושר בכבישים מקומיים עם קרליץ והכפר ורונצ'ה (Варонча).
היסטוריה

צירין הוזכרה לראשונה במאה ה-16, כרכוש הדוכסים הגדולים של ליטא(רו'). בשנת 1792, אישר סטניסלאב פוניאטובסקי את מתן זכויות מגדבורג ואושר שלט האצולה של העיר צבי עומד בשדה כחול. כתוצאה מהחלוקה שנייה של פולין (1793) צירין הפכה לחלק מהאימפריה הרוסית. בשנת 1852 נבנתה הכנסייה האורתודוקסית מעץ (שלא שרדה). בסוף המאה ה-19 ותחילת ה-20 היו בעיירה מועצה, שלוש כנסיות, בית כנסת, בית מחסה, טחנת מים; שני ירידים התקיימו בקביעות. ב-1908 היו 110 בתי אב בכפר. בעקבות הסכם ריגה (1921) צירין הפכה לחלק מהרפובליקה הפולנית השנייה. מאז 1939 היא הייתה חלק מהרפובליקה הסובייטית הסוציאליסטית הבלארוסית עד לעצמאות בלארוס ב-1991. בשנת 2000, היו 240 בתי אב ו-671 תושבים; בשנת 2009 - 500 תושבים.
מקור שם המשפחה היהודי צירינסקי

כנראה בסוף המאה ה-17 משפחה יהודית לקחה על עצמה את שם המקום כפי שהיה נהוג באותה תקופה. במאה ה-19 צאצאי המשפחה התגוררו בעיקר במקום ובעיר הסמוכה מיר. בתקופה זו המשפחה המורחבת מנתה כמה מאות ועסקה כנראה בעיקר במקצועות הקשורים ליערות כגון חוטבי עצים, נגרים, אספקת עצי הסקה. בנוסף חלקם ייצרו גבינות ומוצרים מזון אחרים, עסקו במסחר מתכת וייצרו בגדים. הצירינסקי מאזור נבהרדק היו הבעלים של שטחי אדמה ובעלי מפעל לייצור לבנים.
המשפחה מנבהרדק התפזרה לכיוונים שונים בעיקר לוילנא ולגרודנו. חלק אחר של המשפחה עבר לפינסק ולמוהילב בדרום ומשם לצפון מזרח אוקראינה.
אטרקציות

הכנסייה האורתודוקסית של המלאך מיכאל הקדוש שנבנתה ב-1991. האתר נבנה על חורבות כנסייה מ-1852.
כנסייה משנות ה-80 של המאה ה-20
בית הקברות היהודי
הערות שוליים

1 2  מפקד
↑  אתר "גלובוס בלארוס"
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צירין".
כנסיית צירין. תמונה מתחילת המאה העשרים
קליינרייפלינג

| --- | --- |

 מדינה:  אוסטריה אוסטריה
 מדינה:  אוסטריה עילית אוסטריה עילית
 מחוז:  שטייר
 שטח:  65.62 קמ"ר
 גובה:  417 מטרים
 אוכלוסייה:  ‏
  ‑ בכפר:  761 (2018)
 קואורדינטות:  47°49′15″N 14°38′21″E﻿ / ﻿47.8208°N 14.6392°E﻿ / 47.8208; 14.6392 
 אזור זמן:  UTC+1
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהקליינרייפלינג(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.קליינרייפלינג(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגקליינרייפלינג(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגקליינרייפלינג  he tabBackground:;tabBorder:#aaa;defaultTab:0;
 
קליינרייפלינג (בגרמנית: Kleinreifling) הוא כפר קטן במחוז שטייר שבאוסטריה עילית באוסטריה. אוכלוסייתו כ-760 נפש, נכון לינואר 2018.
לקריאה נוספת

Hofer Hans, Gerhard Sonnenschein, Kleinreifling: Geschichte eines Dorfes im oberösterreichischen Ennstal. Eigenverlag der Autoren, Weyer, 1997
קוסקוס קרקעי

| קוסקוס קרקעי |
| --- | --- |
 קוסקוס קרקעי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קוסקוס
משפחה:: קוסקוסיים
סוג:: קוסקוס
מין:: קוסקוס קרקעי
שם מדעי
 Phalanger gymnotis ‏פטרס ודוריה, 1875
תחום תפוצה


קוסקוס קרקעי (שם מדעי: Phalanger gymnotis), הוא מין קוסקוס כהה וגדול שאנדמי לגינאה החדשה ואיים סמוכים, וידוע בתור המין היחיד בסוגו שמבלה חלק ניכר מזמנו על האדמה. הוא תואר מדעית בשנת 1875 על ידי הזואולוגים וילהלם פטרס (אנ') וג'אקומו דוריה (אנ') ולו שני תת-מינים שעשויים לייצג מינים נפרדים. הסיווג הטקסונומי של הקוסקוס הקרקעי עבר גלגולים רבים במשך השנים; במקור, הוא תואר כטקסון מונוטיפי, ולאחר מכן סווג לפרקים כמין של פוסום זנב-מברשת או קוסקוס גמדי; רק בסוף המאה ה-20 קיבל את סיווגו הנוכחי.
אנטומיה ומראה

לקוסקוס הקרקעי צורה חיצונית המשלבת דובון, פוסום וגחן. מבנה הגוף שלו חסון, מוצק ושמנמן, גבו מקושת ושפוף, ראשו משולש עם לחיים רחבות ואוזניו קצרות ודלילות בשיער. עיניו בולטות וגדולות למדי עם שכבה מחזירת אור, אפו גדול וחשוף, ומוקף בזיפים שחורים ארוכים למישוש והרגשת תנועות באוויר בלילה.
כפותיו החשופות של הקוסקוס מתאפיינות בטפרים גדולים, מעוקלים וחזקים ובכריות הדבקה. האצבעות מתפצלות לשני כיוונים כדי לשפר את האחיזה בעצמים, כאשר ברגליים יש בוהן גדולה חסרת טופר וזוג אצבעות סינדקטיליות לסירוק וטיפוח. זנבו של הקוסקוס גמיש וחזק ונמצא בשימוש רב ללפיתת ענפים; חציו הראשון עבה ופרוותי וחציו השני חשוף, קשיח וצר יותר ומכוסה בקשקשים להגדלת החיכוך עם עצמים.
אורך ראשו וגופו של הקוסקוס הקרקעי: 53-31 סנטימטרים, אורך זנבו 29–33 סנטימטרים ומשקלו 4.8-1.5 קילוגרם. אין דו-צורתיות זוויגית ניכרת בין הזכר לנקבה. קוסקוסים באזורים הצפוניים נוטים להיות גדולים יותר מעמיתיהם הדרומיים החיים בהרים הגבוהים בקורדילריה הניו-גינאית.
הפרווה של הקוסקוס הקרקעי צפופה וגסה, בפרט אצל פרטים החיים באזורים גבוהים. צבעה הכללי נע בין חום-אפרורי לאפור-כסוף או כהה, ולעיתים אפור-שחרחר. לרוב, הפרווה נוטה להיות כהה באזור הגב ובהירה יותר באזור המותניים. הצד התחתון בצבע לבן בוהק, ובכלל זה המפשעה, הבטן, החזה והגרון.
לאורך הגב, יש פס שחור עבה שבולט היטב על רקע הפרווה האפורה שסביבו (להוציא מקרים שבהם הפרווה שחרחרה). הראש בצבע זהה לגוף, עם חריץ שחור על המצח והחרטום, וסימונים לבנים בבסיס האוזניים ובסנטר. החוטם וקצה הזנב החשופים בצבע ורוד-כהה, בעוד שכפות הידיים והרגליים בצבע ורוד-חיוור.
תפוצה וסביבת מחיה

קוסקוס קרקעי אנדמי למלנזיה; הוא מצוי בעיקר בחצי העליון של גינאה החדשה בצד הפפואני והאינדונזי (כולל חצי האי זנב-ציפור, חצי האי ראש-ציפור וחצי האי הואון), אך גם באיי ארו, ובאיים: סאלאווטי, מיסול ויאפן צפונית או מזרחית לגינאה (כולם שייכים לאינדונזיה).
בית הגידול של הקוסקוס הקרקעי מורכב מיערות גשם טרופיים בשפלות נמוכות עד מדרונות הרריים גבוהים ברום 2,700 מטר מעל פני הים לאורך הקורדילרה הניו-גינאית, והוא הסתגל לחיים גם ביערות משניים עם הפרעה אנושית, מטעים ואזורים כפריים.
למרות הדעה המקובלת שהמין נעדר מהשפלה הניו-גינאית הדרומית חסרת היערות, נמצאה אוכלוסייה מבודדת אחת שעשויה להצביע על תפוצה מסוימת בדרום.